Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: [32/1998. (VI. 25.) AB határozat]
Paragraph Index: 170

[32/1998. (VI. 25.) AB határozat] A szociálpolitikában az ellátásokat két nagy csoportra lehet osztani, az egyik típusú ellátás biztosítási alapon jár (ezek közé tartozik a rokkantsági nyugdíj is), a másik a rászorultság alapján. A társadalombiztosítás keretében alapvetõen biztosítási jogviszony keletkezik, mely azt jelenti, hogy meghatározott díj fizetése ellenében a biztosítót helytállási kötelezettség terheli. A társadalombiztosítás rendszere a vásárolt jog elve alapján mûködik, ahol a biztosított követelése a kötelezõen fizetett járulékon alapul. A magyar társadalombiztosítás azonban vegyes rendszerû biztosítás, ahol a biztosítási jogviszony mellett szolidaritási elemek is megjelennek, az ellenszolgáltatásért szerzett jogosultságon túl szociális szempontok is érvényesülnek. Az Alkotmánybíróság több határozatában kifejtette, hogy a „társadalombiztosítást tehát az államnak mûködtetnie kell ott is, ahol a »vásárolt jog« elve, a biztosítási elem egyáltalában nem vagy csak alig játszik szerepet (özvegység, árvaság stb.), másrészt a társadalombiztosítás

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes